Diari Oficial de la Generalitat Valenciana


Sumari del DOGV 1128, del 23-08-1989 (1989/814953)

DECRET 133/1989, de 16 d'agost, del Consell de la Generalitat Valenciana. pel qual s'estableix la gratuïtat dels aprofitaments apícoles a les muntanyes propietat de la Generalitat Valenciana.
-----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/08/16/133/dof/vci/html**

### Dades del document

Número de DOGV
:   1128

Data del DOGV
:   23-08-1989

Secció del DOGV
:   DISPOSICIONS GENERALS

Número del document
:   1989/814953


Data del document
:   16-08-1989

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 133/1989, de 16 d'agost, del Consell de la Generalitat Valenciana, pel qual s'estableix la gratuïtat dels aprofitaments apícoles a les muntanyes propietat de la Generalitat Valenciana.  
La Comunitat Valenciana constitueix una zona tradicional d'instal·lació d'abellars, durant els mesos de l?hivern, per a l'aprofitament de les floracions del romaní, l'argilaga i el bruc, principalment. Aquestes instal·lacions es fan a les muntanyes de titularitat municipal, particular i autonòmica, dependents en aquest cas del Servei Forestal de la Conselleria de Agricultura y Pesca. Les instal·lacions d'abellars a les muntanyes propietat de la Generalitat Valenciana suposa per a l'apicultor el desembossament d'una determinada quantitat, ja que la seua adjudicació és a través del sistema de subhasta, conformement a les normes que regulen el règim jurídic dels aprofitaments forestals a les muntanyes catalogades (articles 202 i següents del Reglament de Muntanyes, aprovat per Decret de 22 de febrer de 1962).  
Aquest pagament, al marge de constituir una càrrega addicional per a la ja ruïnosa situació econòmica de les explotacions apícoles, manca de justificació, perquè l'apicultor amb la seua activitat no genera cap tipus d'explotació dels recursos naturals, que meresca ser objecte de càrrega econòmica.  
A més, les instal·lacions d'abellars no solament no exerceixen cap pressió negativa sobre el medi natural, sinó que, per contra, contribueixen a la conservació i propagació de la capa vegetal, en afavorir l?extensió de les llavors de les plantes que cobreixen i protegeixen el sòl de l?erosió.  
Indirectament, els apicultors, en constituir un grup social amb uns clars interessos en la conservació de la capa vegetal del nostre medi natural, i pel fet de passar un gran nombre de dies a les zones boscoses, constitueixen un col·lectiu que acudeix sempre en defensa del medi quan és agredit pels incendis, contribuint addicionalment a la conservació dels camins forestals, que són per a ells les vies d'accés als abellars. D'altra banda, i conformement al que s'estableix en l'article 203 del Reglament de Muntanyes, l'Administració forestal ha de regular el gaudi i l'aprofitament de les muntanyes dins el marc de les disposicions legals, i d'acord amb principis econòmics, però tenint en compte sobretot els silvícoles.  
Sobre la base d'açò, i com a mesura de suport institucional al sector apícola valencià, que es troba en una crítica situació econòmica, es duran a terme determinades mesures, una de les quals serà l?establiment de la gratuïtat per als aprofitaments apícoles a les muntanyes propietat de la Generalitat Valenciana, sota la tutela del Servei Forestal de la Conselleria d?agricultura i Pesca.  
Això implica una modificació del règim jurídic dels aprofitaments forestals, l?objecte dels quals són les instal·lacions apícoles, justificant-se aquesta modificació, que consistirà en l?establiment de la seua gratuïtat, en l?absència de danys que es produeixen a la muntanya pel fet de la instal·lació d'abellars, a què s'afig fins i tot, una acció beneficiosa per a la muntanya mateixa com a conseqüència d'aquesta instal·lació.  
Les instal·lacions hauran de respectar en qualsevol cas els requisits assenyalats en l?Ordre de 20 de març de 1984, de la Conselleria d?agricultura, Pesca i Alimentació, que establí la normativa reguladora de les mesures especials a prendre als emplaçaments apícoles i tractaments fitosanitaris sobre plantes en floració, i en el Decret 12/1987, de 2 de febrer, del Consell de la Generalitat Valenciana, pel qual es regula i ordena l'activitat apícola a la Comunitat Valenciana.  
Sobre la base d?açò, i vists els articles 29 i següents de la Llei de Muntanyes, els articles 202 i següents del Reglament de Muntanyes, en particular l'article 203.1, així com també l'article 31.10 de l'Estatut d?autonomia de la Comunitat Valenciana, a proposta del Conseller d?agricultura i Pesca, i prèvia deliberació del Consell de la Generalitat Valenciana, en sessió mantinguda el dia 16 d'agost de 1989,  
DECRETE:  
Article primer  
S'estableix la gratuïtat dels aprofitaments apícoles a les muntanyes propietat de la Generalitat Valenciana.  
Article segon  
L?adjudicació anual de les muntanyes propietat de la Generalitat Valenciana per a la instal·lació d'abellars es farà tots els anys, segons el següent procediment:  
1. En el mes de setembre es publicarà en el Diari Oficial de la Generalitat Valenciana la relació de muntanyes, superfícies i quotes màxima i mínima, la qual es trametrà als Ajuntaments per la seua exposició en el tauler d'anuncis, i també a les organitzacions professionals agràries i d'apicultors.  
2. Els interessats en sol·licitar aquestes instal·lacions hauran de presentar les seues instàncies en el termini de quinze dies hàbils, comptadors de la data de publicació en el Diari Oficial de la Generalitat Valenciana de la dita relació. Les instàncies es presentaran a les Direccions Territorials de la Conselleria d?agricultura i Pesca de les respectives províncies on siga la muntanya que es demane. Les instàncies podran presentar-se en mà, o per qualsevol dels mitjans assenyalats en l?article 66 de la Llei de Procediment Administratiu.  
3. En la sol·licitud constarà el nom del titular dels ruscs, el número del registre, fotocòpia de la cartilla ramadera, el nombre de ruscs que es vol instal·lar a la muntanya i l?època en què es farà l'aprofitament.  
4. Per cada muntanya es requerirà una sol·licitud que podrà ser per a diversos abellars i s'admetran diverses sol·licituds per apicultor, sempre que no ultrapasse el nombre de ruscs que consta en la seua respectiva cartilla ramadera, amb una tolerància del 10% sobre el nombre enregistrat.  
5. Els aprofitaments, que decidirà el Director Territorial corresponent, s'adjudicaran per rigorós ordre d'entrada de les sol·licituds a cada província, sempre que es complesquen els requisits assenyalats. En el cas que coincidesquen les dates d'entrada entre dues o més sol·licituds, es tindrà en compte la proximitat del domicili del titular dels ruscs a la muntanya sol·licitada.  
6. Les resolucions es notificaran als interessats, que podran interposar el recurs escaient davant el Director General competent. Així mateix, es trametran les llistes dels adjudicataris als Ajuntaments i a les organitzacions professionals agràries i d'apicultors.  
7. Els adjudicataris disposaran d'un termini de seixanta dies per a la instal·lació dels ruscs, transcorregut el qual sense que s'haja portat a efecte la dita instal·lació, la muntanya restarà lliure i es podrà adjudicar a un altre interessat, seguint l?ordre assenyalat en l'apartat cinqué.  
Article tercer  
Per a la localització de les instal·lacions, els adjudicataris requeriran l'assessorament de l'Agent Forestal encarregat de la muntanya.  
Article quart  
La quota mínima per a cada abellar serà de 25 caixes, llevat que no hi haja més sol·licituds per a una determinada muntanya, cas en què s'autoritzarà un abellar amb menys de 25 caixes.  
La quota màxima serà de 160 caixes per a cada abellar.  
Article cinqué  
Les caixes dels abellars seran degudament identificades amb el seu número de registre corresponent, conformement al que s?estableix en l'article tercer del Decret 12/1987, del Consell de la Generalitat Valenciana, pel qual es regula i ordena l'activitat apícola a la Comunitat Valenciana.  
Els abellars hauran de senyalitzar-se convenientment, segons es preveu en l'article quart de l'esmentat Decret.  
Article sisé  
La distància entre abellars serà si més no de 500 metres dins els límits de la muntanya.  
Així mateix, els abellars hauran de respectar les distàncies assenyalades en l'article sisé del Decret 12/1987, quant als camins, carreteres i nuclis de població.  
Article seté  
L?adjudicatari de la instal·lació serà l?únic responsable dels danys produïts per les abelles del seu rusc a persones o animals.  
L?adjudicatari haurà de comunicar en qualsevol cas, el lloc de la instal·lació dels seus ruscs a la muntanya a la Cambra Local Agrària o a l?Ajuntament respectiu, per tal d'evitar possibles danys com a conseqüència de tractaments fitosanitaris, conformement al que es disposa en l'Ordre de 20 de març de 1984, de la Conselleria d?agricultura, Pesca i Alimentació, per la qual s?establí la normativa reguladora de les mesures especials a prendre als emplaçaments apícoles i sobre els tractaments fitosanitaris sobre plantes en floració.  
DISPOSICIONS FINALS  
Primera  
Facultar la Conselleria d?agricultura i Pesca perquè dicte les disposicions que calguen per al desplegament d?aquest Decret.  
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, 16 d'agost de 1989.  
El President de la Generalitat,   
JOAN LERMA I BLASCO  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI